'L-Għajnejn Tixtieq': Il-Ħarsa Fallika tal-Poeti Rġiel lejn l-Oġġett Femminili Astratt: Dan l-artiklu jiddiskuti l-mod kif il-poeti rġiel iħarsu lejn l-oġġett femminili fil- poeżiji tagħhom. L-eżempji merfugħin minn poeżiji miktubin fis-seklu għoxrin huma analizzati minn lenti femminista kif proposta fit-teorija ta' Laura Mulvev, teorija li addottat il-psikanaliżi Freudjana u Lacanjana biex tistudja ċ-ċinema klassiku. L-artiklu juri kif din it-teorija tista' tiġi applikata fl-analiżi letterarja biex juri kif fil-kitba tagħhom il- poeti rġiel jieħdu l-pożizzjoni ta' aġenti li jixħtu l-ħarsa fuq l-oġġett femminili. It-teorija tal-ħarsa maskili tiġi applikata biex jintwera kif f'xi poeżiji jissawwar proċess sħiħ ta' ħars li fih hemm parteċipi wkoll il-qarrej. Kevwords: Freud, Lacan, Mulvev, il-kritika femminista, il-ħarsa maskili, il-ħarsa fallika, il-fetix, il-voveriżmu maskili, striptease Daħla Id-diskors dwar il-ġisem uman bħala sit diskursiv u pjan fejn jiġu nnegozjati r- relazzjonijiet tal-poter iddomina l-istudju ta' dixxiplini differenti fl-aħħar parti tas- seklu għoxrin. Il-psikanaliżi Freudjana u Lacanjana flimkien mal-istudji ta' Michel Foucault (l-aktar dawk direttament marbuta mal-ġisem uman)' kellhom effett kbir ħafna fuq l-istudji letterarji u l-kultura viżwali, partikolarment kif studjati mill- iskejjel femministi differenti u l-ħassieba gav u lesbjani. Għalkemm id-diskors dwar il-korporjetà għandu numru ta' temi differenti, is-sesswalità u l-erotiżmu huma fuq quddiemnett ta' din il-lista ta' temi. Kif tgħid Tiffanv Atkinson fid-daħla għall- antoloġija ta' kitbiet dwar il-ġisem editjata minnha, il-kultura kontemporanja — dik li qegħdin ngħixu aħna — 'tħobb tħares lejn il-ġisem' $ Biżżejjed wieħed isemmi n- numru kbir ta' ritratti ta' mudelli u nies prominenti, l-artikli fuq is-sbuħija u d- dieta, il-programmi televiżivi li b'xi mod jew ieħor jittrattaw il-ġisem uman; saħansitra programmi dwar il-kura, is-saħħa u l-iġjene. Il-ġisem uman sar paradigma minnu nnifsu u dan jixhdu wkoll in-numru kbir ta' studji f'dixxiplini differenti li jiddiskutu l-ġisem. Jidher li hemm rabta intima ħafna bejn dan il-ħars u l-għarfien jew ir-rieda għall-għarfien. Din ir-rabta m'hijiex waħda li twieldet dan l-aħħar Il-ħsieb Freudjan wera li l-bniedem għandu dan l-istint ta' kurżità (appuntu r-rieda għall-għarfien) li huwa mżewweġ mal-gost. F'wieħed mis-saġġi l-aktar importanti tiegħu, Freud jintroduċi l-kunċett ta' l-iskopofelija, il-gost fil-ħars, li jibda l-iżvilupp tiegħu fit- tfulija. F'dan is-saġġ — 'Dwar l-Abberrazzjonijiet Sesswali' — Freud jikkummenta li l-impressjonijiet viżwali jwasslu għall-eċċitament/zzjoni libidinali. Il-fatt li l- proċess ta' ċivilizzazzjoni rrikjeda li l-ġisem jinsatar qajjem fil-bniedem il-kurżità sesswali. Din il-kurżità titlob li tikkompleta l-oġġett sesswali billi tikxef il-partijiet mgħottija. Freud ikompli billi jintroduċi l-idea li din il-kurżità tista' tiġi ddevjata (issublimizzata) kemm-il darba dan l-interess jintwera fuq il-ġisem kollu kemm hu u mhux fuq il-ġenitali moħbija biss.' L-istint għall-għarfien — li jimmotiva l- iskopofelija — huwa, skond Freud, marbut intrinsikament mas-sesswalità tat-tfal.) il-ħarsa mistħija ta' ħuti mneżżgħa quddiem il-friskatur li Mario Azzopardi kiteb dwarha f''Demgħat tas-Silġ'. Din hija l-ħarsa tal-kurżità u ta' l-iskoperta, il-ħarsa tal-kixfa ta' dak li huwa (li kien) mgħotti. Fil-'mistħija' li tikkaratterizza l-ħarsa hemm ukoll l-impulsi sesswali, l-enerġiji libidinali li aktar 'il quddiem għad jiġu indirizzati lejn oġġetti sesswali oħrajn. Il-ħarsa lejn il-ġisem hija wkoll marbuta ma' l-identità. Kien Lacan li ppromwova dan il-ħsieb, l-aktar fit-teorija tiegħu tal-fażi tal-mera. Skond Lacan, meta tarbija jkollha bejn sitt xhur u sena u nofs tintebaħ bix-xbieha tagħha fil-mera u tagħraf lilha nfisha f'dik ix-xbieha. Dan l-għarfien iqanqal fit-tarbija dak li Lacan sejjaħlu 'dinamiżmu libidinali' għaliex fix-xbieha tagħha t-tarbija tara lilha nfisha bħala xi ħaġa kompleta, sħiħa, fi stadju ta' ħajjitha meta għad m'għandhiex setgħa fuq it-tħaddim ta' ġisimha Fi kliem ieħor, it-tarbija tagħraf lilha nfisha fix-xbieha tal-mera, xbieha li hija differenti mill-ġisem 'veru' tagħha għaliex hija kompleta u kontrollabbli, meta l-esperjenza li t-tarbija għandha fuq ġisimha hija l-kuntrarju. -Ide 1 It-tarbija tidentifika dik ix-xbieha bħala l-innifsi, jew il-Jien-Ideali tagħha. 'L-Għajnejn Tixtieq ': Il-Harsa Fallika tal-Poeti Rġiel lejn l-Oġġett Femminili 47 Il-kultura viżwali ta' Laura Mulvev It-teoriji ta' Freud u Lacan jiffurmaw il-bażi ta' teoriji oħrajn, ħafna drabi mill- kamp femminista, li tħaddmu fil-kultura viżwali. Fl-1975 l-istudjuża taċ-ċinema Laura Mulvev ppubblikat artiklu fuq Sereen li kellu jibdel ir-rotta tal-istudji tal- arti. Minkejja li għaddew aktar minn tletin sena minn mindu ġie ppubblikat, 'Visual Pleasure and Narrative Cinema'' għadu punt ta' referenza għall-istudjużi ta' dixxiplini differenti, tant li Mulvev hija referenza awtomatika f'kull pubblikazzjoni akkademika li tistudja l-ġisem u l-ħarsa. Mulvev tiftaħ l-artiklu influwenti tagħha bil-premessa li dak li jintwera huwa ankrat mal-forom soċjali li jiffurmaw lill- individwu. Hija targumenta li l-interpretazzjoni li tintwera fuq il-liżar taċ-ċinema tirrifletti d-differenzi soċjali, li wara kollox jifformulaw ix-xbihat u l-ħars erotiku trasmess fuq il-liżar. Id-differenzi soċjali li Mulvev qiegħda tirreferi għalihom hawnhekk huma dawk bejn is-sessi. Għalhekk Mulvev taddotta l-ħsieb Freudjan biex tikkummenta dwar kif iċ-ċinema joħloq żbilanċ bejn min qiegħed iħares u min qiegħed jidher. Hija tqis l-iskopofelija bħala proċess attiv li fih l-aġent li jħares jirrendi lin-nies l-oħra li qiegħed iħares lejhom bħala l-oġġett sesswali, u b'hekk il- li tikkontrolla. B'riħet hekk, iċ-ċinema jissodisfa dik li Mulvev ssejħilha x-xewqa primordjali għall-gost permezz tal-ħars: l-użu tal-leħor bħala oġġett, bħala stimulu sesswali rreġistrat bl-għajn. Mill-ħsieb Lacanjan hija interessata ħafna fil-mod kif l-iżvilupp tal-jien jistrieħ fuq l-identifikazzjoni ma' xbieha riflessa. Xi proċessi jissawru meta spettatur iħares lejn ix-xbieha fuq il-liżar taċ-ċinema2 Liema relazzjonijiet jiġu stabbiliti bejn iż-żewġ naħat opposti taċ-ċine'7 Qabel xejn, il-premessa ta' Mulvev hija li minħabba li dak li jintwera f'film huwa ankrat mal- qagħdiet soċjali, xogħol ċinematografiku se jirrifletti r-relazzjonijiet li dawn il- qagħdiet isawru. Mulvev hija konvinta li l-ordni soċjali huwa organizzat fuq 'żbilanċ sesswali', fejn il-maskili jitqies bħala attiv u l-femminil jitqies bħala passiv.' Minn tipi ta' spettakli differenti li ssemmi Mulvev, bħall-istriptease u l-istampi, joħroġ li l-mara tokkupa rwol ta' oġġett li joħloq 'impatt erotiku'; il-mara ssir xbieha filwaqt li r-raġel (l-aġent attiv) jieħu r-rwol ta' dak li jħares. Allura l-mara ġġorr magħha 'ir-rwol tradizzjonali esibizzjonista' li jesebixxiha u jagħtiha konnotazzjoni ta' xi- ħaġa-magħmula-għall-wiri ('to-be-looked-at-ness). Il-ħarsa maskili hija ħarsa li tikkontrolla lill-mara li, min-naħa tagħha, bħala oġġett sesswali li joffri spettaklu erotiku, tiġbed fuqha din il-ħarsa u tissodisfa l-ħajra maskili. $ Din l-idea tfakkarna fil-ħsieb binarju patrijarkali, kunċett promoss minn Hċlċne Cixous. Ara H. Cixous u C. Clement, La Jeune Nċe, Pariġi, 1975. It-teorija ta' Freud u dik ta' Lacan jitlaqqgħu meta Mulvev tindika li ċ-ċinema jaqdi lill-ispettatur f'żewġ modi: joffrilu lill-mara bħala oġġett sesswali għas- sodisfazzjoni tal-istint skopofeliku u joffrilu opportunità biex jidentifika ruħu mal- protagonist maskili tal-film. Filwaqt li dan il-protagonist ma joffrix il-gost erotiku, joffri dak li Lacan sejjaħlu l-Jien-Ideali li miegħu l-ispettatur jista' jidentifika ruħu. Irridu ngħidu wkoll li dak li qiegħda tgħid Mulvev jwassal għall-konklużjoni li l- mara hija oġġett sesswali doppju: qiegħda tissodisfa l-ħarsa tal-persunaġġi l-oħrajn tal-film u wkoll il-ħarsa tal-ispettatur, li min-naħa tiegħu qiegħed igawdi gost doppju permezz tal-ħarsa u l-identifikazzjoni. Hemm imbagħad l-aħħar puntta' din it-teorija, li wkoll joħroġ mill-ħsieb Freudjan. Ix-xbieha femminili toffri theddida lill-ispettatur u l-persunaġġ maskili minħabba l- kumpless tal-kastrazzjoni.' Mulvev targumenta li l-figura femminili, esebita għall- iskop skopofeliku ta' l-irġiel bħala l-aġenti tal-ħarsa, terġa' tqajjem dik l-ansjetà li Freud itteorizza meta tkellem dwar l-iżvilupp tas-subien. Għaldaqstant, tkompli Mulvev, l- ispettatur (maskili) għandu żewġ għażliet x'jagħmel biex iraqqad din l-ansjetà tal- kastrazzjoni: jew li jikkastiga lill-mara jew inkella jibdilha f'fetix (fetish) biex b'hekk titlef il-qawwali biha tista' 'tipperikola' s-setgħa tar-raġel. ' Il-fetix isawwar il-ġmiel fiżiku, filwaqt li l-kastig jassigura li l-poter aħħari jibqa' tar-raġel. Tul dawn l-aħħar tletin sena, din it-teorija ġiet użata u kkritikata, l-aktar minn skulari femministi ta' xejriet differenti minn dawk ta' Mulvev. Il-punt l-aktar debboli fit-teorija ta' Mulvev huwa li hija titkellem biss dwar l-ispettatur raġel. F'artiklu li kitbet xi snin wara 'Visual Pleasure and Narrative Cinema', Mulvev ppruvat tindirizza din il-kritika billi tteorizzat li l-ħarsa femminili titlob mill-ispettatriċi sforz transesswali li bih taddotta perspettiva essenzjalment maskili.' Imbagħad kien hemm studjużi femministi oħrajn, bħal Marv Ann Doane'' li impenjaw irwieħhom aktar dwar il-ħarsa tal-mara, iżda dawn it-teoriji jmorru lilhinn mis- suġġett ta' dan l-artiklu u allura m'jiniex se nittrattahom. Il-ħarsa tal-poeta raġel lejn il-mara Minnu li Laura Mulvev tkellmet dwar ir-relazzjoni bejn is-suġġett u l-oġġett tal- ħarsa fil-kuntest taċ-ċinema, l-istess kif għamlu studjużi oħrajn bħal Linda Nochlin u Griselda Pollock fil-qasam tal-arti plastika.' L-għan ta' dan l-aritklu huwa li l- 'L-Għajnejn Tixtieq: Il-Ħarsa Fallika tal-Poeti Rġiel lejn l-Oġġett Femminili 49 istess teorija tiġi addottata għall-poeżija. L-istess bħall-pittur u dak li jinsab wara l-kamera jiġbed il-film, il-poeta qiegħed iħares u fl-istess waqt jiġbed il-ħarsa tal- qarrej lejn l-istess oġġett li jaqa' taħt l-iskrutinju tiegħu. Anki jekk il-ħarsa tal- qarrej tista' twassal għal impressjonijiet diversi, l-oġġett li jiġbed l-attenzjoni tiegħu huwa l-oġġett li jħares lejh il-poeta li, min-naħa tiegħu, minbarra li jara, juri lill- qarrejja. Allura, meta nittrattaw poeżija rridu nifhmu li qegħdin nitkellmu fuq żewġ ħarsiet: dik tal-poeta u dik tal-qarrejja; it-tieni, ovvjamet, iddeterminata mill-ewwel waħda. Mingħajr il-ħarsa tal-poeta, il-qarrej ma jara xejn. Hemm drabi meta l- ħarsa tal-poeta tinħeba, tidher biss bil-fatt li l-qarrejja jispiċċaw iħarsu lejn l-oġġett li jikteb dwaru l-poeta. Iżda hemm drabi oħrajn meta l-ħarsa tal-poeta hija waħda mikxufa, u dan jiġri meta l-poeta jagħmilha evidenti ħafna li qiegħed iħares billi jirreferi għall-ħarsa tiegħu stess. Ngħidu aħna fil-poeżija 'Mirjana' Anton Buttigieg iwassal lill-qarrej biex iħares lejn din il-mara li huwa juri permezz tad-deskrizzjoni, tar-ritratt li jippreżenta: B'wiċċ ħamrani tond, xagħarha iswed tuta jinżel madwaru, għajnejn kbar sewdiena b'xagħar iswed twil, imnieħer żgħir, u x-xoffa t'isfel maħruġa, Liebsa qmejsa tawwala minn fuq s'isfel mehmuża b'faxxa, li sidirha tqabbeż, u tikxef par dirgħajn somor, mibruma, u saqajn ħafja. Drabi oħrajn fir-ritratt jidher il-poeta nnifsu li qiegħed iħares, bħalma jiġri f''Phthisis' ta' Karmenu Vassallo: Rajtek żagħżugħa, sidrek mimli, wiċċek mixgħul, aħmar bħan-nar; xagħ'rek imewweġ sfiq, bejn iswed w isfar; għajnejk ileqqu kbar. Eżempju tajjeb ta' kif jaħdem il-ħars fil-poeżija nsibuh fil-poeżija 'Rmied' ta' Dun Karm. L-oġġett tal-ħarsa huwa tfajla li qiegħda tisma' quddiesa nhar Ras ir-Randan, meta l-fidili jersqu lejn il-qassis u dan iroxxilhom l-irmied fuq rashom. Fl-ewwel parti tal-poeżija hemm tnejn min-nies li qegħdin iħarsu lejn din it-tfajla, iċ-ċelebrant u l-poeta: Kienet sabiħa, u rajtha tniżżel rasha quddiem is-saċerdot. Bħal-lejl kien iswed l-istar fuq ġbinha, u l-ħlewwa ta' ħarsitha qatt ma refgħet mill-art, anqas idejha ma ħallet minn xulxin. Magħluq fi ħsiebu għamel salib bir-rmied fuq ras ix-xebba il-bniedem t'Alla u: 'Ftakar, lissen, 'mara, li inti trab u tarġa' trab.' It-tfajla m'għandha ebda idea li qiegħda tiġi skrutinizzata. Il-poeta jħarsilha u qabel ma jagħtina idea tal-ġabra spiritwali tagħha jirreferina għall-ġmiel fiżiku tagħha ('kienet sabiħa'). Dan il-kumment fil-bidu nett tal-poeżija jiddetermina l- ħarsa tal-qarrej: il-qarrej se jħares lejn mara sabiħa. Hawnhekk, mela nsibu l-ħarsa tal-poeta u l-ħarsa tal-qarrej, iż-żewġ ħarsiet li diġà tkellimna dwarhom. Iżda tfiġġ ukoll it-tielet ħarsa: tal-qassis li qiegħed iroxx l-irmied, li wkoll, għalkemm 'magħluq fi ħsiebu' qiegħed iħares lejn din it-tfajla. L-aħħar strofa tal-poeżija wkoll titkellem fuq il-ħarsa: Miġbura f'dik it-twissija, ħarġet qajla qajla mill-knisja x-xebba u ma xerrdetx ħarsitha mat-triq hi u għaddejja. Bosta fuqha għajnejn intefgħu u mxew magħha; bosta qlub ħabbtu mgħaġġel bħalma kien imgħaġġel id-daqq tal-passi tagħha; u meta wrajha ingħalaq bieb li ħbieha minn kull ħarsa, baqgħet l-għajnejn tixtieq u l-qlub titniehed. Min huma dawn il-'bosta' li tefgħu għajnejhom fuq din ix-xebba sabiħa7 Fejn kienu7 Setgħu kienu l-irġiel li bħal Dun Karm kienu qegħdin il-knisja u minn xi rokna qagħdu jgawdu x-xbieha ta' din it-tfajla, jissodisfaw l-impulsi libidinali, il- ħajra għas-sess li Dun Karm jimmetaforizzaha bi 'qlub iħabbtu mgħaġġel u b''l- għajnejn tixtieq'. Il-ħarsa essenzjalment fallika ta' numru ta' rġiel li qegħdin iħarsu lejn il-ġmiel ta' din it-tfajla. ' Jew inkella, dawn il-bosta jinkludu wkoll il-qarrejja li, bħalma targumenta Mulvev, jidentifikaw irwieħhom mal-persunaġġi, ma' Dun Karm bħala l-poeta, bħala r-raġel li qiegħed juri dan kollu. Huwa tassew interessanti li ninnutaw kif it-tfajla ma tħarisx lura lejn min qiegħed iħares lejha; anzi, lanqas biss taf li hemm bosta, fosthom żewġ qassisin, li qegħdin iħarsu lejha. U, terġa', Dun Karm jispeċifika li t-tfajla qatt ma terfa' ħarsitha mill-art u meta toħroġ fit- triq, fejn allura m'huwiex mitlub minnha li tkun fil-ġabra, tibqa' ma tħares imkien. Il-ħarsa, bħalma argumentat Mulvev, hija l-prerogattiva tar-raġel u l-mara qiegħda hemm biex tidher. 5 Dwar il-ħarsa fallika, inkluża l-ħarsa fil-letteratura, ara pereżempju, P. Brooks, Bodv Work: Objects of Desire in Modern Narrative, Cambridge (MA), 1993. 'L-Għajnejn Tixtieq': Il-Ħarsa Fallika tal-Poeti Rġiel lejn l-Oġġett Femminili sl Ħalli nieħdu eżempju ieħor biex nillustraw l-argument li ftaħna dan l-artiklu bih. Fil-poeżija 'In-Nies tal-Vagun' Albert Marshall jeħodna fuq vjaġġ bil-ferrovija lejn ix-xogħol. L-istess bħal fi 'Rmied' titfaċċa tfajla mdawra minn numru ta' rġiel fosthom il-poeta: ta' ħdejja mara sabiħa eleganti mezz'età liebsa qasir ħafna u fwieħa sottili u bagalja tal-ġild tal-irġiel aktar bħala espressjoni anti-sessista milli għall-użu … immissha ħafif mar-ritmu tal-vagun kulħadd għattaparsi jaqra wiċċi fil-ħġieġa ir-riflessjoni ta' dak li liebes l-uniformi tal-poter ir-re ubli il-mara li tfuħ kollha nilagħbu noli logoċentriku għar-ritmu tal-vagun l-għajnejn kalamiti il-ħars dirett polaritajiet opposti libido mistur fl-irkejjen mudlama tan-normi soċjali erotika li żżabbab taħbitha waħd'iva waħda le mar-ritmu tal-vagun Il-mara, għal darba oħra, hija sabiħa. Albert Marshall, bħal Dun Karm, qiegħed iħares lejha. Anki hawn, aħna l-qarrejja rridu u ma rridux, qegħdin inħarsu lejha wkoll. Nafu x'inhi liebsa, nafu x'inhi ġġorr, nafu li tfuħ. Ma' Albert Marshall u din il-mara hemm nies oħrajn li bħalna qegħdin iħarsulha. L-element tal-voveriżmu (il-poeta li jħares minn ġol-ħġieġa mnejn jista' jara x-xbieha tal-mara u l-bqija taparsi jaqraw u, preżumibbilment, qegħdin inemmsu minn wara l-gazzetti) jidher fl-aqwa tiegħu. Il-mara tinbidel f'oġġett ta' ħarsa fallika li, l-istess bħalma jimplika Dun Karm fi 'Rmied', tqajjem il-kurżità sesswali, issaħħan il-libido ta' min qiegħed iħares. Jista' jkun li l-mara fil-vagun m'hijiex innoċenti daqs il-mara fil-knisja (l- ilbies qasir huwa sinifikatur importanti f'dan ir-rigward), iżda bħat-tfajla tal-irmied fuq rasha, taqdi r-rwol esibizzjonista li l-ħarsa maskili, fallika, tradizzjonalment tixħet fuq il-mara. Dan ir-rwol jidher ukoll fil-ħars provokanti jew fir-reazzjoni tal-mara għall- ħars tar-raġel. Mario Azzopardi, fil-poeżija tiegħu 'Ritratti Quddiem il-Caffċ Premiere' jitkellem fuq din it-tfajla li: xuxtha taqa' quddiem għajnejha wW hi ttellagħha bil-lajma l-lajma għax taf li qed inħares lejha. L-interpretazzjoni maskili tal-ġest tal-mara jikkorobora ma' dak li Mulvev tgħid fuq il-kwalità fetixista tal-ħarsa maskili. Ir-raġel, dak li bil-ħarsa tiegħu jimponi s-sinjali tiegħu fuq il-ġisem femminili, jimponi x-xewqat ripressi tiegħu fuq il- figura tal-mara. Hekk tkompli tgħid l-istess poeżija: esibizzjoni ta' saqajn kontinentali katalgu ta' nofs ilbies kuruna ta' xewqat jaħarqu daqs l-espressi fil-kikkri. Mela l-mara mhux biss tiġi kkontrollata bl-għajn fallika tal-poeta, imma ssir fetix, l-oġġett li 'minnu nnifsu' jikkonota esibizzjoni; il-fetixizzazzjoni tal-mara. L-istess attitudni nsibuha fil-poe-proża 'Ittra lil Mario Azzopardi — Poeta tat-Tikek —li Tista' Titqies Bħala Propaganda Sottili': Aktar qribi hawn minsuba weħidha tfajla b'nofs dublett u l-bqija. Għandha ħarsa seduttiva ħafna. Għalkemm illum jien immaturajt ġmieli ma nistax naqla' għajnejja minn fuqha. Iżda ħallina minn dan. F'eku għar-ritratt li Mario Azzopardi jiġbed fil-Caffċ Premiere insibu l-poeżija ta' Victor Fenech 'Ritratt T', li jinġibed fl-istess post: Is-Sajf is-Sibt fil-għodu l-Cafċ Premier taħt umbrella taċ-Cinzano. Mhux is-sema ikħal nir u rrakkmat tajjar, mhux Vittorja xwejħa ġwejda ħarstha l-paċi, mhux tal-banda militari l-eku jnin, mhux il-valz fuq il-ġwienaħ tal-ħamiem — l-isbaħ dehra ta' dalgħodu, ir-riġlejn somor u twal ta' turista Skandinava. Kwarta tikteb kartolina; meta ntebħet b'ħarst l-irġiel damet siegħa ssoff Solera. '' Bħal Victor Fenech, f''żunżan' Achille Mizzi jieħu t-tfajla Nordika bħala l- oġġett tal-ħarsa tiegħu u l-istess bħalma rajna f'dawn l-eżempji jibdilha f'oġġett sesswali: (6 Innota li anki hawnhekk, bħal fil-każ tal-poeżija ta' Albert Marshall u ta' Mario Azzopardi, jerġa' jintuża l-ilbies qasir bħala sinifikatur sesswali. 'L-Għajnejn Tixtieq': Il-Ħarsa Fallika tal-Poeti Rġiel lejn l-Oġġett Femminili 53 Dan żunżan jew vjolinċell ta' Pablo Casals, qed jingħi t-tnaħniħa tat-tlieta ta' wara nofsinhar titbaskat fuq ġisem svediża midluka bl-ambra solaire fir-ramel ta' l-Armier Striptease It-tfajliet Nordiċi sdrajjati fuq ir-ramel jikwi Malti kienu oġġett favorit tal-ħarsa tal- poeti rġiel Maltin. Mhux huma biss, iżda. Jekk hemm ritwal fejn il-ħarsa fallika se tkun qiegħda tgawdi l-aktar x'aktarx li huwa r-ritwal ta' l-istriptease. Bħala suġġett, l-istriptease jidher f'numru konsiderevoli ta' poeżiji Maltin li, kif wieħed jista' jippreżumi, inkitbu fit-tieni nofs tas-seklu għoxrin. Hawnhekk l-oġġett, jiġifieri l-mara, huwa għal kollox disponibbli għall-ħarsa libidinali. Il-ħarsa tar-raġel m'hijiex issir bil-moħbi jew b'mod diskret. Hemm, biex ngħidu hekk, kuntratt, ftehim bejn is-suġġett u l-oġġett, li jagħti l-liċenzja tal-ħars lir-raġel u r-rwol ta' esebit lill-mara. Madankollu, interessanti li wieħed jinnota li l-istriptease, pjaċevoli kemm hu pjaċevoli għall-poeta li qiegħed iħares, iġib miegħu sentimenti ta' ħtija u ta' kundanna. Victor Fenech jitkellem fuq l-istriptease f'aktar minn poeżija waħda. F''Soho '67' ix-xena tal-mara li qiegħda tneħħi ħwejjiġha hija kontrappuntata ma' xenarji u ritwali reliġjużi: fuq ix-xmara mqaddsa ganges isqra jiddevoraw ġisem tarbija tistenna t-twelid ġdid hawnhekk, fid-dalma tal-kantina, isqra oħra jiflu xbejba tinża' mad-daqq tal-pop x'jimporta li trab laħamha7 bħalissa kull xiber jitkejjel bl-imwieżen tad-deheb 0 dinja maħnuqa bil-għajta tal-laħam' las vegas mhux mekka st. tropez mhux ġerusalemm il-pigalle u r-reeperbahn huma l-imqades tas-seklu għoxrin (sodom u gomorra … Il-poeta jdawwar lill-qarrejja fid-distretti tad-dawl l-aħmar f'Hamburg, Pariġi, Londra u fi bliet oħrajn u dan it-tour jikkuntrasta mal-bliet sagri li jissemmew fl-istess nifs. Waqt li l-qarrej qiegħed iħares lejn din l-istripper, għandu lill-poeta jinfilsalu bil-mod il-mod is-sens tad-dnub, l-aktar bir-referenza għal Sodom u Gomorra u għal Pompej. It-tliet postijiet spiċċaw ħażin ħafna għax kienu postijiet taż-żina, l-ekwivalenti taċ-ċentri ħomor li jsemmi l-poeta. Madankollu, il-ħtija tad-dnub ma jidhirx li qiegħed iġorrha kulħadd l-istess. Il- ġisem ta' din l-istripper jiġbed il-ħarsa tal-irġiel li daħlu fl-istrip joint u tal- poeta li jħares lejhom ukoll, kif fil-fatt nagħmlu aħna l-qarrejja. Minn dawn l- iġsma kollha, iżda, huwa l-ġisem tal-istripper li, ifakkarna l-poeta, se jsir trab. L-istripper tieħu l-kastig tagħha, mhux talli kixfet ġisimha, imma talli kienet ta' theddida għar-raġel. L-idea tat-theddida tinstab fil-poeżija-strip ta' Achille Mizzi 'Lola'. Hawnhekk, ir-raġel mhux biss jieħu gost ihares lejn il-ġisem jinkixef, imma, malli dan jinkixef kollu, jibża' mill-mara li minn stripper tinbidel f'femme fatale: Meta jitbaxxa d-dawl … u jibda r-ritwal maskil tissokta l-logħba li lagħbu Toulouse Lautrec u Baudelaire … tibda l-ġlieda għat-takkalja, trofew fetixista. Lola toħroġ fuq palk timmolla l-poppa fuq it-takkuna biż-żeglig t'artista enfasizzata bl-isbaħ rix ta' l-ostriċ. Meta jitbaxxa d-dawl … Intasab bejn il-kwinti biex l-infra red tiffoka fuq wiċċ l-irġiel mikluba ġol-platea. ħarira ta' xlief torbot imrażżna il-lupa tas-sess imbergħna. Isma' t-tnabar ta' żimbabwe ifakkru fit-theddida tal-ħaqq tat-tribii. Min sa jsibu ġild il-ħaruf tad-deheb minxur mal-friegħi tal-ġenna' 'Lola xi trid 7 'Irrid bħas-soltu ras vittma maħsuda fuq baċil, Anki hawnhekk għandna r-referenzi reliġjużi mxellin ma' dawk dwar l-istrip. Dan l-istrip, iżda, għandu vittma u din il-vittma m'hijiex il-mara li taqdi r-rwol ta' oġġett għall-wiri daqs kemm huma dawk l-irġiel li qegħdin iħarsu. 'L-Għajnejn Tixtieq': Il-Ħarsa Fallika tal-Poeti Rġiel lejn l-Oġġett Femminili 55 theddida tal-kastrazzjoni li titkellem dwarha Mulvev fit-teorija tagħha u li minħabba fiha l-ħarsa maskili tiffetixizza jew tikkundanna 'l-oġġett għall-wiri. Toulouse Lautrec u Baudelaire kienu t-tnejn klijenti notorji tal-briedel Pariġini u t-tnejn vittmi tal-ħajja boema tagħhom u t-tnejn morda bil-mard kontaġġjuż tas-sess man-nisa 'maħmuġin'.'' L-ambjent tal-istrip m'għandux wisq klassi assoċjata miegħu, tneħħi forsi fil- poeżija 'Ou' Est Vincent7' ta' Victor Fenech. Isseħħ f'liema post isseħħ, l-attività minnha nfisha, filwaqt li tiġbed l-attenzjoni tal-ħarsa fallika, titqies bħala attività maħmuġa. Mario Azzopardi jitkellem fuq strip 'privat' fil-poeżija 'Berlin', fejn naraw lil Anita, ballerina, li tiġi mħajra tinża' għal dawk preżenti 'sakemm isir il- kafċ'. Anita mhux talli lesta tesebixxi ġisimha fl-istrip improvizzat, imma saħansitra tispiċċa timmasturba malli ssaffar l-istanjata. Hemm ċerta arja ta' każwalità fil- mod kif iseħħ dan kollu, li tagħti ċerta impressjoni ta' xiħaġa, jew aħjar xiħadd, li huwa rħis. Il-mara tiġi fetixizzata, u b'hekk it-theddida ta' kastrazzjoni tissolva. Wara kollox, anki Barthes, fis-saġġ tiegħu dwar l-istriptease, jargumenta li wara li l-istripper tneħħi kollox minn fuqha tispiċċa desesswalizzata.' Għeluq Il-kultura viżwali tista' toffri għodda effiċjenti biex inħarsu lejn il-letteratura minn perspettivi differenti. Wieħed jista' joġġezzjona billi jirrimarka li l-kultura viżwali u l-letteratura huma żewġ dixxiplini totalment differenti minn xulxin. F'era fejn l- akkademja hija dejjem aktar ikkaratterizzata mill-multi-dixxiplinarjetà, l-istudju tal- letteratura jieħu dimensjoni oħra meta dak li jkun jersaq lejh minn toroq xi ftitimbiegħda. It-teorija ta' Laura Mulvev, minkejja l-kontestazzjoni li ffaċċjat, baqgħet referenza awtomatika għal dawk li, għal raġunijiet differenti, qegħdin jistudjaw il-ġisem u l- ħarsa lejh. F'dan l-artiklu ppruvajt nuri li l-poeżija, anki jekk minnha nfisha m'hijiex dixxiplina plastika, għandha fiha element viżiv qawwi. Id-dettall li jagħti l-poeta jisseduċi lill-qarrej biex iħares u b'hekk, f'ħafna poeżiji, il-qarrej isib ruħu parteċipi f'din il-logħba ta' poter bejn is-suġġett u l-oġġett. Il-poeżija tista' tkun eżerċizzju seduttiv biex il-qarrej jieħu r-rwol ta' vover li jsegwi l-ħarsa tal-poeta. Hemm każi fejn il-poeta tant huwa ċar fid-dettall li jagħti, li donnok tħossu jħares lejk bi tbissima hu u jiċċekkja intix tħares lejn l-oġġett li qiegħed jurik. Hemm nuqqas ovvju f'dan l-artiklu: il-ħarsa femminili, kemm dik tal-qarrejja kif ukoll tal-kittieba. Din il-ħarsa, iżda, titlob studju separat. 7 Ara wkoll il-poeżija 'Ou' Est Vincent7', ta' Victor Fenech, li titkellem dwar striptease li għaddej fil- Moulin Rouge, l-aktar lokal magħruf għall-istriptease. Anki f'din il-poeżija jissemma Toulouse Lautrec u miegħu Van Gogh, artist ieħor li wkoll kellu konnessjoni mal-prostituti.